cyanic-selkie/wikianc huggingface dataset:
Α.Ο. Ίκαρος Πετρωτού Αχαΐας
Τμήμα ποδοσφαίρου ανδρών
Το τμήμα ποδοσφαίρου ανδρών ιδρύθηκε παράλληλα με τον σύλλογο το 1984. Εντάχθηκε στην τότε Ε.Π.Σ. Πατρών, σημερινή Ε.Π.Σ. Αχαΐας.
Ξεκίνησε από την Γ΄ κατηγορία και τη σεζόν 1990–91 επί προεδρίας Δήμου Λιουρδή και με προπονητή τον Βασίλη Κατσουράνη προβιβάστηκε στην Β΄ κατηγορία.
Το 1996–97 επί προεδρίας Κώστα Αγγελόπουλου και με προπονητή τον Τάκη Παναγιωτόπουλο προβιβάστηκε στην Α΄ κατηγορία όπου και παρέμεινε μέχρι το 2005-06.
Ύστερα από μία τριετία στην Β΄, το 2009 επανήλθε στην Α΄ κατηγορία στην οποία παρέμεινε μέχρι το 2010-11, όποτε και υποβιβάστηκε. Τη σεζόν 2014-15 υποβιβάστηκε από τη Β΄ στην Γ΄ κατηγορία, για να κατακτήσει τη σεζόν 2015-16 το πρωτάθλημα στον 3ο όμιλο και την επιστροφή στην Β΄ κατηγορία.
Ακολούθησε μια τετραετία στη Β΄ και τη σεζόν 2019-20 κέρδισε την επιστροφή στην Α΄ κατηγορία, όπου αγωνίζεται μέχρι σήμερα.
Τμήμα ποδοσφαίρου γυναικών
Το τμήμα ποδοσφαίρου γυναικών του συλλόγου ιδρύθηκε το 2012. Δήλωσε συμμετοχή στην Γ΄ Εθνική της περιόδου 2012-13 και στην πρώτη του επίσημη παρουσία κατέκτησε το πρωτάθλημα του 3ου ομίλου και την άνοδο στην Β΄ Εθνική, όπου την αμέσως επόμενη περίοδο πανηγύρισε την κατάκτηση του πρωταθλήματος του 2ου ομίλου και την άνοδο στην Α΄ Εθνική κατηγορία.
Τη σεζόν 2014-15 αγωνίστηκε στην Α΄ Εθνική χωρίς όμως ιδιαίτερη επιτυχία, γνωρίζοντας τον υποβιβασμό. Τη σεζόν 2017-18 τερμάτισε τελευταίος στον 3ο όμιλο της Β΄ και υποβιβάστηκε στην Γ΄ Εθνική. Ωστόσο ανέκαμψε άμεσα κατακτώντας το πρωτάθλημα στον 4ο όμιλο τη σεζόν 2018-19 και την επάνοδο στην Β΄ Εθνική.
Παραπομπές
Κατηγορία:Αθλητικοί σύλλογοι Αχαΐας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1984 Κατηγορία:Ιδρύσεις ποδοσφαιρικών ομάδων το 1984 Κατηγορία:Γυναικείες ποδοσφαιρικές ομάδες Ελλάδας
Γυάλινη οροφή
Με τον όρο "γυάλινη οροφή" αναφερόμαστε στο αόρατο χέρι-τροχοπέδη, που εμποδίζει τις γυναίκες και γενικότερα τις μειονοτικές ομάδες να ανελιχθούν στον τομέα της εργασίας τους, να κατακτήσουν ηγετικές θέσεις-θέσεις ευθύνης, να λάβουν προαγωγές και μισθολογικές αυξήσεις.
Ο όρος χρησιμοποιήθηκε για πρώτη φορά το 1986, σε έκθεση της Wall Street Journal, για να περιγράψει τα εμπόδια που αντιμετωπίζουν οι φιλόδοξες γυναίκες στην προσπάθεια τους για άνοδο στην ιεραρχία. Το φαινόμενο αυτό συναντάται συχνά στην βιβλιογραφία και με τους όρους "sticky floor","glass escalator", "glass cliff".
Έρευνες αποδεικνύουν ότι δεν είναι η έλλειψη προσόντων που δυσχαιραίνει αυτή την άνοδο, αλλά η επικρατούσα κουλτούρα και νοοτροπία, εμποτισμένη με τα έμφυλα στερεότυπα και προκαταλήψεις, που επικρατούν στον επιχειρησιακό-οικονομικό κλάδο, στις επιστήμες, στην έρευνα, και θεωρούν τις γυναίκες ως το "αδύναμο φύλο". Έτσι, δεκάδες γυναίκες στερούνται θέσεις εργασίας λόγω της σωματοδομής τους (πχ οικοδομικές εργασίες, οδηγοί φορτηγών κα), λόγω του φόβου των εργοδοτών για τα συζυγικά-μητρικά καθικόντα (εκτενείς άδειες) και άλλα.
Πώς μπορούμε όμως να συνθλίψουμε την "γυάλινη οροφή";
Η διάσπαση αυτή δεν γίνεται σε μια μέρα, αλλά απαιτεί μακροχρόνια προσπάθεια από όλους μας. Γυναίκες, άνδρες, παιδία, κράτος, εκπαιδευτικό σύστημα. Είναι μια προσπάθεια τόσο συλλογική, όσο και ατομική. Συγκεκριμένα:
Εικόνες
Παραπομπές
Κατηγορία:Ισότητα των φύλων Κατηγορία:Κοινωνική ανισότητα Κατηγορία:Φύλο και κοινωνία
Χιλπέριχος της Ακουιτανίας
Ο Χιλπέριχος, Chilperic (απεβ. 632) από τον Οίκο των Μεροβιγγείων ήταν βασιλιάς της Ακουιτανίας (632) και πρωτεύουσά του είχε την Τουλούζη.
Βιογραφία
Ήταν το μόνο τέκνο τού Χαριβέρτου Β΄ βασιλιά της Ακουιτανίας και της Γκίζελα, κόρης τού Αμάνντ κυβερνήτη των Γασκόνων.
Ο Χαριβέρτος Β΄ είχε έναν μεγαλύτερο ετεροθαλή αδελφό, τον Δαγοβέρτο Α΄. Όταν απεβίωσε ο πατέρας τους, ο Χαριβέρτος Β΄ κατέλαβε την ημι-αυτόνομη Ακουιτανία και την κράτησε ως βασιλιάς της. Η χώρα του περιελάμβανε τις πόλεις Τουλούζη, Καόρ, Αζάν, Περιγκώ, Σαιντ· ο ίδιος προσάρτησε τη Γασκώνη με το στρατό του. Το 632 απεβίωσε, μάλλον φονεύθηκε κατ' εντολή τού Δαγοβέρτου Α΄ και τον διαδέχθηκε ο γιος του Χιλπέριχος ως βασιλιάς της Ακουιτανίας. Έπειτα από λίγο όμως σκοτώθηκε και αυτός με εντολή τού Δαγοβέρτου Α΄, στον οποίο περιήλθε μετά η Ακουιτανία.
Πηγές
Κατηγορία:Οίκος των Μεροβίγγειων
Κεχαγιάδικος
Ο Κεχαγιάδικος είναι ένας παραδοσιακός χορός από το νησί της Λήμνου. Ο χορός γίνεται με ελεύθερο κράτημα και χορεύεται κυκλικά. Τόσο οι άντρες όσο και οι γυναίκες, χορεύουν τον χορό υπό το άκουσμα του τραγουδιού «Βρε Κεχαγιά Περίφανε».
Η λέξη Κεχαγιάς, προέρχεται από την τουρκική λέξη Kahya, που σημαίνει οικονόμος του σπιτιού.
Εξωτερικοί σύνδεσμοι
Κατηγορία:Ελληνικοί χοροί Κατηγορία:Χοροί των νησιών του Αιγαίου Πελάγους
Δ΄ Εθνική ποδοσφαίρου ανδρών 1998-99
Το πρωτάθλημα της Δ΄ Εθνικής ποδοσφαίρου 1998–99 διοργανώθηκε με τη συμμετοχή 108 ομάδων, οι οποίες χωρίστηκαν σε 6 ομίλους με 18 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Γ΄ Εθνική ενώ οι ομάδες από την 8η θέση και κάτω υποβιβάστηκαν στα Τοπικά Πρωταθλήματα.
1ος Όμιλος
Στον όμιλο μετείχαν:
2ος Όμιλος
Στον όμιλο μετείχαν:
από το πρωτάθλημα τη 15η αγωνιστική λόγω οικονομικών προβλημάτων.
3ος Όμιλος
Στον όμιλο μετείχαν:
4ος Όμιλος
Στον όμιλο μετείχαν:
5ος Όμιλος
Στον όμιλο μετείχαν:
Πηγές
Κατηγορία:Δ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1998-1999
Δήμος Τρικολώνων
Ο δήμος Τρικολώνων ήταν ορεινός δήμος του νομού Αρκαδίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γορτυνίας. Βρισκόταν στο δυτικό τμήμα του νομού και περικλυόταν από τους δήμους Δημητσάνας, Φαλάνθου, Γόρτυνος και Μεγαλόπολης. Ήταν ένας από τους δήμους που συγκροτούσαν την επαρχία Γορτυνίας. Ο δήμος αποτελούταν από 5 δημοτικά διαμερίσματα, καταλάμβανε έκταση 104,7 τ.χλμ και είχε συνολικό πληθυσμό 1.260 κατοίκους. Έδρα του δήμου ήταν η Στεμνίτσα.
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
Εξωτερικοί Σύνδεσμοι
Τ
Καντάσομπα
Η Καντάσομπα είναι χωριό και δήμος της επαρχίας Χατσμάζ του Αζερμπαϊτζάν. Έχει πληθυσμό 1.384 κατοίκους. Ο δήμος αποτελείται από τα χωριά της Καντάσομπα, Αγκαρεχίμομπα και Χατσιισάομπα.
Αναφορές
Κατηγορία:Κατοικημένες περιοχές στην Επαρχία Χατσμάζ
Λύνεμπουργκ
thumb|Γέφυρα στο Λύνεμπουργκ thumb|Άποψη του Λύνεμπουργκ
Το Λύνεμπουργκ (Γερμανικά: Lüneburg) είναι πόλη στη βόρεια Γερμανία. Απέχει 45 χιλιόμετρα από το Αμβούργο. Το Λύνεμπουργκ βρίσκεται στις όχθες του ποταμού Ίλμεναου (Ilmenau), περίπου 19 μίλια από τη συμβολή του με τον ποταμό Έλβα.
Παραπομπές
Κατηγορία:Πόλεις της Κάτω Σαξονίας
Πάβελ Ματσιβόντα
Ο Πάβελ Ματσιβόντα (πολων. Paweł Mąciwoda, ) είναι Πολωνός μπασίστας & μπασίστας των Scorpions από το 2003. Έγινε ένα από τα 5 βασικά μέλη το 2004.
Χατσικουρμπάνομπα
Η Χατσικουρμπανόμπα (επίσης, Γκαντζικουρμπάν-Ομπά και Γκαντζικουρμπανόμπα) είναι χωριό του επαρχίας Χατσμάζ του Αζερμπαϊτζάν. Το χωριό αποτελεί μέρος του δήμου Καρακουρντλού.
Πάβελ Ματσιβόντα
Βιογραφία & Καριέρα
Ξεκίνησε την καριέρα του με το παρατσούκλι "Baby". Συνέχισε παίζοντας με τις μπάντες Little Egoists, Düpą & Püdelsi. Την ίδια περίοδο κυκλοφόρησε ένα σόλο άλμπουμ με τίτλο Radio Wieliczka. Συνέχισε με τη μπάντα Walk Away, στην οποία συμμετείχαν ο Μάικλ Ουρμπάνιαν & η Ούρσουλα Ντουντσιακ.
Εξωτερικοί σύνδεσμοι
Κατηγορία:Μέλη των Scorpions Κατηγορία:Μπασίστες
Σβέτι Νίκολε
Ο Σβέτι Νίκολε (σλαβομακεδονικά: Свети Николе, μτφ. «Άγιος Νικόλαος») είναι πόλη στο ανατολικό τμήμα της Βόρειας Μακεδονίας. Η πόλη είναι έδρα του ομώνυμου δήμου και κέντρο της πεδιάδας του Όβτσε Πόλε (Овче Поле, δηλαδή: Πεδιάδα των προβάτων), γνωστής για την εκτροφή προβάτων, το αρνίσιο κρέας και τα γαλακτοκομικά προϊόντα κάθε είδους. Έχει πληθυσμό 13.746 κατοίκους.
Σύμφωνα με την παράδοση η πόλη πήρε το όνομά της από την εκκλησία του Αγίου Νικολάου, που οικοδομήθηκε στις αρχές του 14ου αιώνα.
Εξωτερικοί σύνδεσμοι
Κατηγορία:Πόλεις της Βόρειας Μακεδονίας Κατηγορία:Δήμος Σβέτι Νίκολε
Μάτιτς Κότνικ
Ο Μάτιτς Κότνικ (Matic Kotnik, 23 Ιουλίου 1990) είναι Σλοβένος επαγγελματίας ποδοσφαιριστής, ο οποίος αγωνίζεται ως τερματοφύλακας για τον Βολο.
Σταδιοδρομία σε συλλόγους
Ξεκίνησε τη σταδιοδρομία στις ακαδημίες της ΝΚ Ντράβογκραντ και το 2009 μετακινήθηκε στη ΝΚ Τσέλιε, στην οποία αγωνίστηκε μέχρι το τέλος της σεζόν 2016-17, έχοντας 157 συμμετοχές στο Πρωτάθλημα Σλοβενίας. Ενδιάμεσα, για ένα εξάμηνο από τον Ιανουάριο του 2011, είχε αγωνιστεί ως δανεικός στη Ντραβίνια, στη 2η Κατηγορία Σλοβενίας, έχοντας 12 συμμετοχές.
Στις 11 Ιουνίου 2017, μετακόμισε για πρώτη φορά στο εξωτερικό, υπογράφοντας διετές συμβόλαιο με τον Πανιώνιο.
Διεθνής σταδιοδρομία
Έχει υπάρξει διεθνής με τις μικρές Εθνικές Ομάδες της Σλοβενίας.
Τον Αύγουστο του 2016, κλήθηκε στην Εθνική Σλοβενίας για τον προκριματικό αγώνα του Παγκοσμίου Κυπέλλου 2018 εναντίον της Λιθουανίας.
Εξωτερικοί σύνδεσμοι
Κατηγορία:Σλοβένοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Σλοβενίας U17 Κατηγορία:Ποδοσφαιριστές Εθνικής Σλοβενίας U18 Κατηγορία:Ποδοσφαιριστές Εθνικής Σλοβενίας U19 Κατηγορία:Ποδοσφαιριστές Εθνικής Σλοβενίας U20 Κατηγορία:Ποδοσφαιριστές ΝΚ Τσέλιε Κατηγορία:Ποδοσφαιριστές Πρωταθλήματος ποδοσφαίρου Σλοβενίας Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Βασίλης Γκογκτζιλάς
Ο Βασίλης Γκογκτζιλάς (1978) είναι Έλληνας δημιουργός κόμικς, ζωγράφος και εικονογράφος.
Βιογραφία
Γεννήθηκε το 1978 στη Θεσσαλονίκη, όπου και σπούδασε Graphic Design στο AAS College.
Ξεκίνησε την εικονογράφηση και την δημιουργία κόμικ από το 1993 περίπου με εργασίες στο περιοδικό "Μπούμερανγκ" και στην εφημερίδα Αγγελιοφόρος.
Υπήρξε επίσης σταθερός συνεργάτης του περιοδικού κόμικς 9 σχεδιάζοντας εξώφυλλα και κόμικς.
Εικονογράφησε το πρώτο τεύχος της κόμικ σειράς "Δυναμίτης" ενώ το διαφημιστικό κόμικς του "Deniman" διακρίθηκε στον πρώτο διαγωνισμό DNR Textile Awards του αμερικάνικου περιοδικού DNR ως πρωτοτυπος τροπος marketing προιοντος.
Υπήρξε σταθερός εικονογράφος της ATHENS Voice για περιπου 10 χρονια.
Το Μάιο του 2006 εξέδωσε το Mr. Universe μαζί με την Κόπια του Νίκου Κούτση, ένα flip book από τις εκδόσεις Comicworld.
Την ίδια χρόνια δημοσιεύεται η πρώτη του δουλειά στην Αμερική στις. ανθολογίες POPGUN από την Image comics.
Επίσης από την ιδία εκδοτική θα διανεμηθεί και το one shot κομικ Mister Universe.
Ακολούθησε το The Bigger Bang (2014) μια σουπερηρωικη διαστημικη οπερα σε σεναριο D.J. Kirkbride η οποια ελαβε θερμης αποδοχης τοσο εμπορικα οσο και απο τους κριτικους. Το ιδιο και το sequel The Biggest Bang (2015). Ξεχωρισε απο την ιστοσελιδα Den Of Geek ως ενα απο τα καλυτερα κομικ για τις χρονιες 2015 και 2016 αντιστοιχα.
Η συνεργασία του με τον θρυλικό συγγραφέα κόμικς J.M. DeMatteis στο The Adventures of Augusta Wind και στο The Adventures of Augusta Wind: The Last Story συνεχιζουν μια σειρα απο αξιολογες στιγμες στην εκδοτικη πορεια του.
Έχει λάβει μέρος σε ομαδικές εκθέσεις, ενώ έχει πραγματοποιήσει και δύο προσωπικές εκθέσεις κόμικς, καθώς και εικονογράφησης, στο καφέ Cofix στη Θεσσαλονίκη.
Το 2014 πραγματοποιεί προσωπική έκθεση στην γκαλερί Les Yper Yper με τιτλο Endless Possibilities.
To 2016 ακολουθεί προσωπική έκθεση στην γκαλερί Tettix με τίτλο I Came Back Haunted.
Και το 2019 στην γκαλερί Ρω έκθεση με προσωπικά αδημοσίευτα έργα εικονογράφησης και ζωγραφικής.
Οι εικονογραφήσεις του για περιοδικά, εφημερίδες και έντυπα ξεχώρισαν στο ILLUSTRATION NOW Vol. 2 της TASCHEN.
Μια ακόμη ενασχόλησή του περιλαμβάνει το κινούμενο σχέδιο για τις ανάγκες της εκπομπής Επί Τροχών στο κανάλι ΕΤ3.
Έχει εικονογράφηση εξώφυλλα και έντυπα δίσκων για καλλιτέχνες όπως ο D.Batistatos, Στέλιος Σαλβαδορ και Μωρά Στη Φωτιά και για τους Rusty Cadillac.
Αξιοσημείωτη και δημιουργία music video για τους 2-l8 και Στέλιο Σαλβαδορ.
Greek projects
EPILOGES magazine, insert in Macedonia newspaper (1998 - 2007)
SUNDAY magazine, insert in Aggelioforos newspaper (2004 - 2005)
ATHENS Voice magazine (2004 - 2012)
Frequent collabortor comics creator
9 comics magazine (2000 - 2010)
Galera magazine (2007)
Publications
DYNAMITE (comic book series about soccer)
MR. UNIVERSE (2006) Comicworld Editions
MISERY CITY Vol. 1 - 3 (2010 - 2014) Jemma Press
Commercial
Red Creative (Deniman comic)
Red Fish (Product illustration)
Basis, N-Orasis (Concept art - storyboards)
Paris Koutsikos (National Theatre of Greece)
Jemma Press (Book covers)
Tetragono (Book covers)
Animation - Motion graphics
ET3 TV title sequences (2006) design and direction
2-L-8 music video (2009) design and direction
Stelios Salvador music video (2020) design and direction
Film - music
D.Batistatos - After Dark (CD cover)
Stelios Salvador - Best Of (LP cover)
The Interrogation (Film poster)
Directing Hell (DVD cover)
Art, Design and Illustration lecturer
AAS College (2005 - 2016) animation and Games design Bachelor courses
AKTO College (2016 - present) animation and graphic design courses.
Exhibitions
Tettix (2016) personal exhibition
International projects
Taschen’s Illustration Now Vol. 2 (2009).
Official presentation of illustration works.
POPGUN comics anthologies (Vol. 2, 3 + 4) IMAGE Comics.
Titmouse Mook Vol. 2 (2010) Titmouse Publishing.
MISERY CITY (2010) MARKOSIA Enterprises
TRANSMETROPOLITAN ALL AROUND THE WORLD (2010) CBLDF Publishing.
THE ADVENTURES OF AUGUSTA WIND (2012) IDW Publishing.
Written by J.M. DeMatteis
THE BIGGER BANG (2014) IDW Publishing.
Written and co-created by D.J. Kirkbride.
THE ADVENTURES OF AUGUSTA WIND: THE LAST STORY (2015) IDW Publishing.
International Press
• The Beat (Interview)
• Dynamic Forces (Interview)
• Mind Meld (Interview)
Links
Website Γκογκτζιλάς Βασίλης
Γιολάντα Α΄ του Νεβέρ
Η Γιολάντα Α΄, γαλλ. Yolande I comtesse de Nevers (απεβ. το 1254) από τον Οίκο του Σατιγιόν, ήταν κόρη του Γκυ Β΄ κόμη του Σαιν-Πολ και της Aγνής Β΄ του Ντονζύ.
Βιογραφία
Η Αγνή Β΄ του Ντονζύ ήταν κόρη του Ερβέ Δ΄ του Ντονζύ και της Ματθίλδης Α΄ των Κουρτεναί. Η Γιολάντα ήταν κληρονόμος τής γιαγιάς της Mατθίλδης Α΄, αλλά απεβίωσε πριν από αυτήν.
Οικογένεια
Παντρεύτηκε τον Aρσαμπώ Θ΄ κύριο του Μπουρμπόν (απεβ. 1249) και απέκτησε τα ακόλουθα παιδιά:
Βιβλιογραφικές αναφορές
Κατηγορία:Κόμητες του Νεβέρ Κατηγορία:Οίκος του Σατιγιόν
Ντουζταχιρόμπα
Η Ντουζταχιρόμπα (επίσης, Ντουστάιρ, Ντουσταϊρόμπα, και Ντιουζταϊρόμπα) είναι ένα χωριό της επαρχίας Χατσμάζ του Αζερμπαϊτζάν. Το χωριό αποτελεί μέρος του δήμου Γιαλάμα.
Παραπομπές
Κατηγορία:Κατοικημένες περιοχές στην Επαρχία Χατσμάζ
Δήμος Γόρτυνος
Ο δήμος Γόρτυνος ήταν δήμος του νομού Αρκαδίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μεγαλόπολης. Βρισκόταν στο δυτικό τμήμα του νομού και περικλυόταν από τους δήμους Δημητσάνας, Τρικολώνων και Μεγαλόπολης. Ήταν ένας από τους δήμους που συγκροτούσαν την επαρχία Γορτυνίας. Ο δήμος αποτελούταν από 10 δημοτικά διαμερίσματα και είχε συνολικό πληθυσμό 1.266 κατοίκους. Έδρα του δήμου ήταν η Καρίταινα.
Διαίρεση
Γ
Αρωματική ένωση
μικρογραφία| Το 2Δ μοριακό μοντέλο του [[Βενζόλιο|βενζολίου. Ο κυκλικός (εξαγωνικός επίπεδος) δακτύλιος είναι αυτός που κάνει το βενζόλιο «αρωματικό»]] Οι αρωματικές ενώσεις (αγγλ. aromatic compounds), επίσης γνωστές ως μονοκυκλικοί ή πολυκυκλικοί αρωματικοί υδρογονάνθρακες, είναι οργανικές ενώσεις που περιέχουν έναν ή/και περισσότερους αρωματικούς δακτυλίους.
Το μητρικό μέλος των αρωματικών ενώσεων είναι η ένωση, βενζόλιο (ή βενζένιο). Η ονομασία βενζόλιο προέρχεται από την αντίστοιχη γερμανική, benzol. Η χημική έννοια "αρωματικός" προέρχεται από την πρωταρχική ομαδοποίηση των μορίων, που είχε γίνει αρχικά με βάση την οσμή τον 19ο αιώνα, πριν ακόμη γίνουν κατανοητές οι γενικές χημικές τους ιδιότητες. Ο σημερινός ορισμός των αρωματικών ενώσεων δεν έχει καμία σχέση με την οσμή τους.
Τα ετεροαρένια συνδέονται στενά, καθώς τουλάχιστον ένα άτομο άνθρακα της ομάδας CH αντικαθίσταται από ένα από τα ετεροάτομα, οξυγόνο, άζωτο ή θείο. Παραδείγματα τέτοιων ενώσεων -που δεν έχουν ως βάση το βενζόλιο- με αρωματικές ιδιότητες είναι π.χ. το φουράνιο, μια τυπική ετεροκυκλική ένωση με πενταμελή δακτύλιο, που περιλαμβάνει ένα μόνο άτομο οξυγόνου, όπως επίσης, και η πυριδίνη, μια ετεροκυκλική ένωση με έναν εξαμελή δακτύλιο ο οποίος αντί του έκτου -C, εμπεριέχει ένα άτομο αζώτου (Ν). Οι υδρογονάνθρακες χωρίς αρωματικό δακτύλιο ονομάζονται τυπικά ως αλειφατικοί.
Μοντέλο βενζολικού δακτυλίου
Το βενζόλιο (C6H6) είναι ο πιο απλός και πιο συνήθης αρωματικός υδρογονάνθρακας και -ιστορικά- υπήρξε ο πρώτος που ονομάστηκε έτσι. Η χημική φύση του βενζολίου αναγνωρίστηκε για πρώτη φορά από τον φημισμένο Γερμανό χημικό Άουγκουστ Κέκουλε τον 19ο αιώνα. Κάθε άτομο άνθρακα στον εξαγωνικό δακτύλιο -που σημειωτέον είναι και κανονικός εξαγωγικός και επίπεδος- έχει τέσσερα ηλεκτρόνια προς κοινή χρήση. Ένα ηλεκτρόνιο πηγαίνει στο άτομο υδρογόνου και ένα ηλεκτρόνιο σε καθένα από τους δύο γειτονικούς άνθρακες. Αυτό αφήνει το ένα ηλεκτρόνιο να μοιράζεται με ένα από τα δύο γειτονικά άτομα άνθρακα, δημιουργώντας έτσι έναν διπλό δεσμό με τον γειτονικό άνθρακα και αφήνοντας έναν απλό δεσμό με τον άλλο άνθρακα. Γι' αυτό ορισμένες αναπαραστάσεις του μορίου του βενζολίου το απεικονίζουν ως εξάγωνο με εναλλασσόμενο μονό δεσμό και διπλό δεσμό.
Άλλες απεικονίσεις της δομής του δείχνουν το εξάγωνο με έναν κύκλο μέσα του, για να υποδείξουν ότι τα έξι ηλεκτρόνια επιπλέουν γύρω σε μη εντοπισμένα μοριακά τροχιακά στο μέγεθος του ίδιου του δακτυλίου. Αυτό αντιπροσωπεύει την ισοδύναμη φύση των έξι δεσμών άνθρακα-άνθρακα, όλοι της τάξης δεσμού 1,5. Η ισοδυναμία αυτή εξηγείται από αυτό που στη χημεία καλείται με το όρο, δομές συντονισμού. Τα ηλεκτρόνια φαίνονται σαν να επιπλέουν πάνω και κάτω από τον δακτύλιο, με τα ηλεκτρομαγνητικά πεδία που δημιουργούν να ενεργούν για να δομούν τον δακτύλιο ως επίπεδο.
Γενικές ιδιότητες των αρωματικών υδρογονανθράκων:
Η σωστή χρήση του συμβόλου τελεί ακόμη υπό συζήτηση: ορισμένες δημοσιεύσεις το χρησιμοποιούν σε οποιοδήποτε κυκλικό σύστημα π, ενώ άλλες το χρησιμοποιούν μόνο για εκείνα τα συστήματα π που υπακούουν στον κανόνα του Hückel.
Αντιδράσεις
Ενώσεις που φέρουν αρωματικούς δακτύλιους συμμετέχουν σε πολλές οργανικές αντιδράσεις.
Αρωματική υποκατάσταση
Στην αρωματική υποκατάσταση, ένας υποκαταστάτης στον δακτύλιο αρενίου, συνήθως υδρογόνο (-Η), αντικαθίσταται από έναν άλλο υποκαταστάτη. Οι δύο κύριοι τύποι είναι η ηλεκτροφιλική αρωματική υποκατάσταση, όταν το ενεργό αντιδραστήριο είναι ηλεκτρόφιλο, και η πυρηνόφιλη αρωματική υποκατάσταση, όταν το αντιδραστήριο είναι πυρηνόφιλο.
Στη ριζική-πυρηνόφιλη αρωματική υποκατάσταση, το ενεργό αντιδραστήριο είναι μια ρίζα. Ένα παράδειγμα ηλεκτρόφιλης αρωματικής υποκατάστασης είναι η νίτρωση του σαλικυλικού οξέος:
Αντιδράσεις σύζευξης
Στις αντιδράσεις σύζευξης, ένα μέταλλο καταλύει μια σύζευξη μεταξύ δύο τυπικών μερών ριζών. Οι κοινές αντιδράσεις σύζευξης με αρένια έχουν ως αποτέλεσμα το σχηματισμό νέων δεσμών άνθρακα-άνθρακα, π.χ. αλκυλαρενίων, βινυλαρενίων, μπιρυλίων, νέων δεσμών άνθρακα-αζώτου (ανιλίνες) ή νέων δεσμών άνθρακα-οξυγόνου (αρυλοξυ-ενώσεις). Ένα παράδειγμα είναι μια άμεση αρυλίωση υπερφθοροβενζολίων.
Υδρογόνωση
Η υδρογόνωση των αρενίων δημιουργεί κεκορεσμένους δακτυλίους. Η χημική ένωση 1-ναφθόλη ανάγεται πλήρως σε ένα μίγμα ισομερών δεκαλινόλης.
Η ένωση ρεσορκινόλη, υδρογονωμένη με νικέλιο Raney παρουσία υδατικού υδροξειδίου του νατρίου σχηματίζει ένα ενολικό ενδιάμεσο, που αλκυλιώνεται με μεθυλοϊωδίδιο σε 2-μεθυλο-1,3-κυκλοεξανδιόνη:
Κυκλοφορτώσεις
Ασυνήθιστη θερμική αντιδραστικότητα Diels-Alder των αρενίων μπορεί να απαντηθεί στην αντίδραση Wagner-Jauregg. Άλλες φωτοχημικές αντιδράσεις κυκλοπροσθήκης με αλκένια συμβαίνουν μέσω διεγερτών.
Απαρωματοποίηση
Στις αντιδράσεις απαρωματοποίησης, η αρωματικότητα του αντιδρώντος συστατικού χάνεται οριστικά.
Βενζόλιο και παράγωγα αυτού
Παράγωγες ενώσεις του βενζολίου έχουν τυπικά από έναν έως έξι υποκαταστάτες που είναι συνδεδεμένοι στον κεντρικό βενζολικό δακτύλιο.
Παραδείγματα ενώσεων βενζολίου με έναν μόνο υποκαταστάτη είναι η φαινόλη, η οποία φέρει μια ομάδα υδροξυλίου, όπως και το τολουόλιο που φέρει μια ομάδα μεθυλίου. Υπάρχει βέβαια και το ξυλόλιο (αγγλ. xylene, xylol) το οποίο φέρει δύο ομάδες μεθυλίου και συνολικά έχει 3 ισομερή.
Όταν υπάρχουν περισσότεροι από ένας υποκαταστάτες στον δακτύλιο, η χωρική τους σχέση γίνεται σημαντική. Έτσι, για αυτήν καθορίζονται συγκεκριμένα μοτίβα αντικατάστασης, που φέρουν τους χαρακτηρισμούς, ortho, meta και para. Για παράδειγμα, υπάρχουν τρία ισομερή για την βενζολική ένωση, κρεσόλη, επειδή η μεθυλομάδα και η υδροξυλομάδα μπορούν να τοποθετηθούν η μία δίπλα στην άλλη (ορθοκρεσόλη, ο-κρεσόλη). Επίσης η θέση της μεθυλομάδας να μετακινηθεί στον άνθρακα -C3 (μετακρεσόλη, μ-κρεσόλη), ή ακόμα και στον άνθρακα -C4 (παρακρεσόλη, π-κρεσόλη), πάντα με το υδροξύλιο -ΟΗ να βρίσκεται στην θέση -1.
Πρόσθετα, υπάρχει και ένα άλλο παράγωγο του βενζολίου, η ξυλενόλη, η οποία φέρει δύο μεθυλομάδες επιπλέον της υδροξυλομάδας στη θέση -1. Επειδή οι δύο μεθυλικές ομάδες μπορούν να υπάρξουν χημικά σε έξι συνδυασμούς θέσεων, για αυτή το χημικό, υπάρχουν 6 διαφορετικές ισομερείς ενώσεις, με κυριότερη την 2,6-ξυλενόλη (αγγλ. 2,6-xylenol).
Ο δακτύλιος αρενίου δύναται να σταθεροποιεί τα φορτία. Αυτό φαίνεται, για παράδειγμα, στη φαινόλη (C6H5OH) -που είναι μακράν το κυριότερο παράγωγο του βενζολίου με σημαντικές χρήσεις σήμερα- η οποία είναι όξινη στο υδροξύλιο (-OH), καθώς ένα φορτίο σε αυτό το οξυγόνο (αλκοξείδιο –O−) μετατοπίζεται εν μέρει στον δακτύλιο του βενζολίου.
Λοιποί μονοκυκλικοί υδρογονάνθρακες
Άλλοι μονοκυκλικοί αρωματικοί υδρογονάνθρακες περιλαμβάνουν το κυκλοτετραδεκαεπταένιο και τοκυκλοοκταδεκανονένιο.
Πολυκυκλικοί αρωματικοί υδρογονάνθρακες
μικρογραφία| Το πολύπλοκο [[εξαβενζοκορονένιο αποτελεί έναν μεγάλο, πολυκυκλικό αρωματικό υδρογονάνθρακα.]] Οι πολυκυκλικοί αρωματικοί υδρογονάνθρακες (αγγλ. PAHs, στα ελληνικά, ΠΑΥ) είναι αρωματικοί υδρογονάνθρακες που αποτελούνται από συντηγμένους αρωματικούς δακτυλίους και δεν περιέχουν ετεροάτομα, ούτε και φέρουν υποκαταστάτες.
Η ναφθαλίνη είναι η πιο απλή και συνηθισμένη ένωση που ανήκει στους ΠΑΥ. Πάντοτε οι ενώσεις των ΠΑΥ εμφανίζονται σε κοιτάσματα πετρελαίου και ορυκτού άνθρακα, όπως και σε παράγωγα πίσσας. Μπορεί ακόμα να παράγονται ως υποπροϊόντα της καύσης (είτε ορυκτών καυσίμων, είτε βιομάζας λ.χ. ξύλου, άχυρων, κ.α.). Ως ρύποι, προκαλούν πολύ υψηλή ανησυχία, επειδή ορισμένες τέτοιες ενώσεις έχουν αναγνωριστεί και κατηγοριοποιηθεί ως καρκινογόνες, μεταλλαξιογόνες ή/και τερατογόνες.
Οι ΠΑΥ ανευρίσκονται επίσης και σε μαγειρεμένα τρόφιμα. Μελέτες έχουν δείξει ότι υψηλά επίπεδα PAH ευρέθησαν για παράδειγμα, στο κρέας που μαγειρεύεται σε υψηλές θερμοκρασίες, όπως λ.χ. ψήσιμο στη σχάρα ή το μπάρμπεκιου όπως και στα καπνιστά ψάρια.
Συναντώνται επίσης στο διαστρικό μέσο, στους κομήτες και στους μετεωρίτες. Στο γραφένιο απαντάται επίσης ένα παραπλήσιο μοτίβο, όπως αυτό των ενώσεων ΠΑΥ.
Παραπομπές
Κατηγορία:Αρωματικές ενώσεις
Ιγκόρ Ρούνοφ
Ο Ιγκόρ Ρούνοφ (8 Φεβρουαρίου 1963 — 11 Απριλίου 2011) ήταν Ρώσος παλαίμαχος διεθνής πετοσφαιριστής. Είχε ύψος 203 εκ. και αγωνιζόταν στη θέση του κεντρικού.
Καριέρα
Ο Ιγκόρ Ρούνοφ έκανε τα πρώτα του βήματα στο χώρο του βόλλευ στην Ίσκρα Οντιντσόβο, ομάδα της σημερινής Ρωσίας, στην οποία παρέμεινε μέχρι το 1983.
Το 1983 μεταπήδησε στην ΤΣΣΚΑ Μόσχας, στην οποία παρέμεινε για οκτώ χρόνια. Με την ομάδα της Μόσχας κατέκτησε 7 Πρωταθλήματα Σοβιετικής Ένωσης (1985, 1986, 1987, 1988, 1989, 1990, 1991), 2 Κύπελλα Σοβιετικής Ένωσης (1984, 1985), 5 Τσάμπιονς Λίγκ (1986, 1987, 1988, 1989, 1991) και τρία Σούπερ Καπ Ευρώπης (1987, 1988, 1991).
Το 1991 μεταπήδησε στην Ιταλία παίρνοντας μεταγραφή στην τοπική Σίτα ντε Καστέγιο, στην οποία παρέμεινε για λίγους μόνο μήνες.
Το 1992 ταξίδεψε στην Ελλάδα με προορισμό τον Ολυμπιακό Πειραιώς, με την φανέλα του οποίου αγωνίστηκε για δύο χρόνια κατακτώντας το Πρωτάθλημα αλλά και το Κύπελλο Ελλάδος του 1993.
Την επόμενη πενταετία, ο Ιγκόρ Ρούνφ αγωνίστηκε σε διάφορες ομάδες και συγκεκριμένα στις Τους Κριφτέλ (1993-94), ΣΚ Πρόμιν (1994-96) και Ιστανμπούλ Μπελεντιγέσι Κουλούμπου (1996-98).
Το 1998 μετεγγράφη στην Σπαρτάκ Μόσχας, στην οποία παρέμεινε για μόλις ένα χρόνο. Η ομάδα της Ρωσίας αποτέλεσε και τον τελευταίο σταθμό της πολυετούς καριέρας του Ιγκόρ Ρούνοφ.
Διεθνείς συμμετοχές
Ο Ιγκόρ Ρούνοφ έχει πραγματοποιήσει αρκετές συμμετοχές με τη φανέλα της Σοβιετικής Ένωσης.
Μεταξύ άλλων, έχει συμμετάσχει με τη φανέλα της εθνικής ομάδας της Σοβιετικής Ένωσης στους Ολυμπιακούς Αγώνες του 1988 και του 1992.
Πηγές
Κατηγορία:Ρώσοι πετοσφαιριστές Κατηγορία:Ρώσοι Ολυμπιονίκες Κατηγορία:Ολυμπιονίκες της πετοσφαίρισης Κατηγορία:Πετοσφαιριστές ΟΣΦΠ
Η εκλογή του Ηρακλή
thumb|right|215px|[[Αντρέα Απιάνι, Η εκλογή του Ηρακλή ανάμεσα στην Αρετή και την Κακία]] Η Εκλογή του Ηρακλή ή ο Ηρακλής στο σταυροδρόμι  είναι ένα επεισόδιο από την ελληνική Μυθολογία  που αφηγείται ο Πρόδικος και που αποτέλεσε έκτοτε αντικείμενο μακράς και συνεχούς εικονογράφησης. Ο Αννίμπαλε Καρράτσι στην διακόσμηση του μεγάρου της οικογένειας Φαρνέζε τοποθέτησε τον πίνακα στο κέντρο της οροφής στη μικρή αίθουσα και είναι ο μόνος ζωγραφισμένος σε μουσαμά.
Ζωγραφική αφήγηση
Παρά τον ηθικοπλαστικό περιεχόμενό του (ο Ηρακλής προφανώς θα επιλέξει την Αρετή), ο πίνακας θα «εξοριστεί» από τους Βουρβόνους, μαζί με τη Δανάη και άλλα έργα που απεικονίζουν γυμνές γυναίκες, στην Αίθουσα των Άσεμνων Πινάκων.
Εξωτερικοί σύνδεσμοι
Κατηγορία:Ελληνική μυθολογία Κατηγορία:Πίνακες
Τσουχούρομπα
Η Τσουχούρομπα (επίσης, Τσουχορόμπα) είναι ένα χωριό της επαρχίας Χατσμάζ του Αζερμπαϊτζάν. Το χωριό αποτελεί μέρος του δήμου Μολλαμπιουρχανλί.
Παραπομπές
Κατηγορία:Κατοικημένες περιοχές στην Επαρχία Χατσμάζ
Επίτροπος Δράσης για το Κλίμα της Ευρωπαϊκής Ένωσης
Ο Επίτροπος Δράσης για το Κλίμα της Ευρωπαϊκής Ένωσης είναι μέλος της Ευρωπαϊκής Επιτροπής.
Η Ευρωπαϊκή Ένωση έχει κάνει μια σειρά από κινήσεις σε σχέση με την κλιματική αλλαγή. Πιο συγκεκριμένα υπέγραψε το Πρωτόκολλο του Κιότο το 1998, δημιουργήσει Σύστημα Εμπορίας Ρύπων της το 2005 και σήμερα συμφωνήσει να μειώσει μονομερώς τις εκπομπές της κατά 20% μέχρι το 2020.
Εξωτερικοί σύνδεσμοι
Δράσης για το Κλίμα \
Εθνική Οδός 39 (Ελλάδα)
39
99942 Άποφις
Ο 99942 Άποφις είναι ένας αστεροειδής της κοντινής γειτονιάς της Γης (NEO). Ανακαλύφθηκε τον Ιούνιο του 2004 και επιβεβαιώθηκε η ύπαρξή του το Δεκέμβριο του 2004. Οι πρώτες εκτιμήσεις από τη ΝΑΣΑ έδειχναν ότι υπάρχει μεγάλη πιθανότητα σύγκρουσης του αστεροειδούς αυτού με τη Γη (ή τη Σελήνη) το 2029, με αποτέλεσμα το θέμα να πάρει μεγάλη δημοσιότητα. Εκτενέστερες παρατηρήσεις έδειξαν ότι είναι απίθανο να γίνει μία τέτοια σύγκρουση το 2029. Παραμένει όμως μία ελάχιστη πιθανότητα σύγκρουσης του ουράνιου αυτού σώματος με τη Γη (ή τη Σελήνη) τον Απρίλιο του 2036, όταν ο Άποφις θα ξαναπεράσει κοντά από τη Γη. Η πιθανότητα για μία τέτοια σύγκρουση σήμερα (Οκτώβριος 2009) είναι 4 προς 1.000.000.
Ανακάλυψη και ονομασία
Ο Άποφις παρατηρήθηκε για πρώτη φορά από το παρατηρητήριο Kitt Peak National Observatory της Αριζόνας  των Η.Π.Α. στις 19 Ιουνίου του 2004. Η αρχική ονομασία που του δόθηκε ήταν 2004 ΜΝ4, σύμφωνα με τους κανόνες ονομασίας των νεοπαρατηρηθέντων αστεροειδών, και σε πολλές περιπτώσεις ο αστεροειδής αναφέρεται με το όνομα αυτό. Από τη δεύτερη παρατήρησή του το Δεκέμβριο του 2004 ο αστεροειδής κινεί το ενδιαφέρον των αστρονόμων καθώς οι πρώτες ενδείξεις οδηγούν σε αυξημένη πιθανότητα σύγκρουσής του με τη Γη. Στις 24 Ιουνίου του 2005 του δίδεται ο μόνιμος αριθμός κατάταξης 99942 και στις 19 Ιουλίου 2005 το όνομα Άποφις από τους ανθρώπους που τον ανακάλυψαν. Άποφις είναι το ελληνικό όνομα μίας αρχαίας αιγυπτιακής θεότητας που προσπαθούσε να βυθίσει τον κόσμο στο σκότος καταστρέφοντας τον Ήλιο κατά την περίοδο της νύχτας. Με το όνομα Άποφις εμφανίζεται και ένας χαρακτήρας στην αμερικάνικη σειρά Stargate SG1 της οποίας φανατικοί θεατές δήλωσαν οι Tholen και Tucker που πρωτοανακάλυψαν τον αστεροειδή.
Προσεγγίσεις στη Γη
150px|right|thumb|Η λευκή γραμμή δείχνει το εύρος της αβεβαιότητας της τροχιάς στο σημείο προσέγγισηςΣτις 21 Δεκεμβρίου 2004 ο Άποφις βρέθηκε πολύ κοντά στη Γη και για το λόγο αυτό στάθηκε δυνατή η ανακάλυψη και η παρατήρησή του. Η επόμενη φορά που ο αστεροειδής αυτός θα διέλθει σε κοντινή απόσταση από τη Γη θα είναι στις 9 Ιανουαρίου 2013 και η μεθεπόμενη στις 6 Μαρτίου 2021. Στις δύο αυτές προσεγγίσεις ο Άποφις θα βρίσκεται σε απόσταση περίπου 0,1 αστρονομικές μονάδες (0,1 AU, δηλαδή περίπου 14 εκατομμύρια χιλιόμετρα). Αν και στην απόσταση αυτή δεν θα είναι αόρατος με γυμνό μάτι, η παρατήρηση με ραδιοτηλεσκόπια «θα μας επιτρέψει να υπολογίσουμε με ακρίβεια την τροχιά του μέχρι τουλάχιστον το 2070» όπως δήλωσε ο Jon Giorgini του JPL.
Ο αστεροειδής θα βρεθεί σε πολύ κοντινή απόσταση στη Γη στις 13 Απριλίου 2029 (ημέρα Παρασκευή). Οι πρώτες παρατηρήσεις που έγιναν το Δεκέμβριο του 2004 έδιναν μια εξαιρετικά υψηλή πιθανότητα σύγκρουσης του αστεροειδούς με τη Γη στην ημερομηνία αυτή. Η μέγιστη πιθανότητα που δόθηκε ήταν 1 προς 37 ή 2,7% ανεβάζοντας έτσι την επικινδυνότητα στο 4 της δεκάβαθμης κλίμακας του Τορίνο. Οι παρατηρήσεις με το ραδιοτηλεσκόπιο του Arecibo Observatory στο Πουέρτο Ρίκο στις 27, 29 και 30 Ιανουαρίου 2005 βοήθησαν να καθοριστεί με μεγαλύτερη ακρίβεια η τροχιά και τα φυσικά χαρακτηριστικά του. Σύμφωνα με τις παρατηρήσεις αυτές ο Άποφις θα διέλθει σε απόσταση 36.350 χιλιομέτρων από το κέντρο της Γης δηλαδή, περίπου στην απόσταση στην οποία περιστρέφονται οι γεωσύγχρονοι δορυφόροι που είναι 35,786 km. Η απόσταση αυτή ισοδυναμεί με 5,7 περίπου φορές την ακτίνα της Γης που είναι περίπου 6.378 Km (η απόσταση Γης – Σελήνης είναι περίπου 90 φορές την ακτίνα της Γης). Έτσι στις 13 Απριλίου 2029 ο Άποφις θα είναι ορατός από τη Γη με φαινόμενο μέγεθος 3,3 (όσο ένας μεσαίου μεγέθους αστέρας) από τη δυτική Ασία, την ανατολική Ευρώπη και τη βόρεια Αφρική. Θα διατρέχει τον ουρανό ταχύτατα, διαγράφοντας τόξο 42 μοιρών ανά ώρα. Ο Άποφις θα διέλθει ανάμεσα από τη Γη και τη Σελήνη με μηδενική πιθανότητα σύγκρουσης είτε με τη Γη είτε με τη Σελήνη. Μία τέτοια προσέγγιση ουράνιου σώματος του μεγέθους του αστεροειδούς αυτού αναμένεται να συμβαίνει κάθε 1300 περίπου χρόνια.
Οι συχνές προσεγγίσεις του αστεροειδούς με τη Γη μπορεί να έχουν ως αποτέλεσμα το συγχρονισμό της τροχιάς του με την τροχιά της Γης αυξάνοντας έτσι την πιθανότητα μελλοντικής σύγκρουσής του με τη Γη. Για να συμβεί αυτό θα πρέπει ο αστεροειδής να διέλθει από μία στενή περιοχή κοντά στη Γη που ονομάζεται «βαρυτική κλειδαρότρυπα» και είναι μια μικρή περιοχή του διαστήματος εύρους 600 m. Προβληματισμός επίσης υπάρχει κατά πόσο το Φαινόμενο Γιαρκόβσκυ θα επηρεάσει την τροχιά του αστεροειδούς. Σήμερα γνωρίζουμε ότι το φαινόμενο αυτό μπορεί μακροχρόνια να μεταβάλει σημαντικά την τροχιά ενός αστεροειδούς.
Ο Άποφις είναι ο πρώτος ιστορικά αστεροειδής που προκάλεσε ανησυχία για το μέλλον της Γης.
Προβληματισμοί για τις συγκρούσεις
150px|right|thumb|Προσέγγιση του 99942 στη Γη στις [[13 Απριλίου, 2029]] thumb|255px|Η τροχιά του 99942 Άποφις. Σύμφωνα με τη Μόνικα Γκρέιντι (The Guardian / Η Καθημερινή): «Το ερώτημα είναι πότε και όχι εάν, ένα ουράνιο σώμα της γειτονιάς της Γης θα συγκρουστεί με τη Γη … ένα ουράνιο σώμα εύρους ενός χιλιομέτρου αναμένεται να συγκρούεται με τη Γη κάθε μερικές εκατοντάδες χιλιάδες χρόνια, ενώ ένα ουράνιο σώμα εύρους 6 χιλιομέτρων (με πιθανή ολική καταστροφή της Γης) αναμένεται να συγκρούεται με τη Γη κάθε εκατό εκατομμύρια χρόνια».
Τα ουράνια σώματα της γειτονιάς της Γης (NEOs) έχουν τραβήξει την προσοχή αστρονόμων και κυβερνήσεων τα τελευταία χρόνια. Η διαστημική υπηρεσία ΝΑΣΑ των Η.Π.Α. έχει πρόσφατα καταρτίσει το σχέδιο Spaceguard Survey με το οποίο προσδοκά να καταγράψει όλους τους επικίνδυνους αστεροειδείς και κομήτες. Η Ευρωπαϊκή Διαστημική Υπηρεσία ESA (της οποίας μέλος έγινε και η Ελλάδα το 2005) ετοιμάζει το πρόγραμμα Δον Κιχώτης με το οποίο θα σταλούν δύο διαστημόπλοια σε έναν αστεροειδή, το ένα θα συγκρουστεί με τον αστεροειδή και το άλλο θα παρατηρήσει την αλλαγή στην τροχιά του. Αν και πολλά σχέδια τέθηκαν στο τραπέζι των συζητήσεων για το πώς είναι δυνατόν να αποτραπεί μια πιθανή σύγκρουση με τη Γη, η παγκόσμια κοινότητα φαίνεται ακόμη ανέτοιμη να αποτρέψει με σιγουριά πιθανές συγκρούσεις. Εάν ο Άποφις συγκρουστεί με τη Γη το 2035 θα προσεγγίσει την ατμόσφαιρα της Γης με ταχύτητα 12,59 Km/s και κινητική ενέργεια 870 μεγατόνων TNT. Η σύγκρουση θα ήταν 65.000 φορές ισχυρότερη από αυτή της βόμβας της Χιροσίμα και θα μπορούσε να καταστρέψει μία περιοχή σαν το Τέξας των Η.Π.Α.
4. Άλλοι σύνδεσμοι
Αποφις
Κάρολος Σόμερσετ, 1ος κόμης του Γούστερ
Ο Κάρολος Σόμερσετ, 1ος κόμης του Γούστερ (1460 - 15 Μαρτίου 1526) Άγγλος ευγενής και 1ος Κόμης του Γούστερ ήταν νόθος γιος του Χένρι Μποφώρ, 3ου δούκα του Σόμερσετ και της ερωμένης του Τζοάν Χιλλ. Ο Κάρολος Σόμερσετ έγινε μέλος του Τάγματος της Περικνημίδας (1496), στις 1 Φεβρουαρίου 1514 δημιουργήθηκε για λογαριασμό του η κομητεία του Γούστερ και έγινε λόρδος Καγκελάριος στο νοικοκυριό του Ερρίκου Η΄ της Αγγλίας. Ορίστηκε υπεύθυνος για την συνάντηση που έγινε ανάμεσα στον Ερρίκο Η΄ και τον Φραγκίσκο Α΄ της Γαλλίας (1520)
Οικογένεια
Ο Κάρολος Σόμερσετ παντρεύτηκε τρεις φορές αν και ο δεύτερος γάμος του είναι αβέβαιος. Παντρεύτηκε στις 2 Ιουνίου 1492 σε πρώτο γάμο την Ελισάβετ Χέρμπερτ, 3η βαρόνη του Χέρμπερτ που χάρη στα δικαιώματα της δημιουργήθηκε η ηγεμονία του Χέρμπερτ, μαζί της απέκτησε :
Παντρεύτηκε σε δεύτερο γάμο την Ελισάβετ Γουέστ, κόρη του Σερ Τόμας Γουέστ, 8ου βαρόνου του Ντε λα Γουάε αλλά ο γάμος αυτός ίσως είναι λάθος του Νταγκντάλ που επανέλαβαν οι μετέπειτα συγγραφείς, μαζί της απέκτησε :
Παντρεύτηκε σε τρίτο γάμο την Ελεονώρα Σάτον, κόρη του Έντουαρντ Σάτον, 2ου λόρδου του Ντάντλεϊ.
Ο Κάρολος Σόμερσετ πέθανε στις 15 Μαρτίου 1526 και τάφηκε με την πρώτη σύζυγο του στο παρεκλήσι του Σαιν Τζώρτζ στο κάστρο του Ουίνδσορ.
Πηγές
Κατηγορία:Οικογένεια Σόμερσετ Κατηγορία:Κόμητες του Γούστερ (1514)
Κάτω Χώρα Αιτωλοακαρνανίας
Η Κάτω Χώρα είναι ορεινό χωριό του νομού Αιτωλοακαρνανίας του δήμου Ναυπακτίας σε υψόμετρο 890 μέτρα.
Γεωγραφία - Ιστορία
Η Κάτω Χώρα βρίσκεται λίγο χαμηλότερα από την Άνω Χώρα, στις νοτιοδυτικές πλαγιές της βουνοκορφής Κερασοβούνι, ανάμεσα σε δύο χειμάρρους που ενώνονται στο μύλο του Καρατούμπα και σχηματίζουν το Λομποτιανίτικο ρέμα το οποίο καταλήγει στον παραπόταμο Κότσαλο. Απέχει 56 χλμ. ΒΑ από τη Ναύπακτο και μόλις 3,5 χλμ. από την Άνω Χώρα. Διαθέτει αρκετές τουριστικές υποδομές και όμορφες πεζοπορικές διαδρομές όπως το φαράγγι του Κότσαλου ανάμεσα στη Κάτω και Άνω Χώρα.
Ιστορία
Το χωριό δημιουργήθηκε μεταξύ των ετών 1454 και 1550 από κατοίκους παλαιότερου χωριού στη θέση "Παλιοχώρια" που άλλοι μετακινήθηκαν προς αυτό και άλλοι προς Άνω Χώρα. Το αρχικό του όνομα ήταν Μικρά Λομποτινά και ο Γάλλος περιηγητής Φρανσουά Πουκεβίλ την αναφέρει, την περίοδο της τουρκοκρατίας, μεταξύ των χωριών της περιοχής των Κραβάρων να κατοικείται από 15 οικογένειες. Μετονομάσθηκε σε Κάτω Χώρα το 1928 με το ΦΕΚ: 81/1928. Ο ίδιος αναφέρει, το 1815, ότι βρήκε τα ερείπια παλιού μοναστηριού με όνομα Τρίμορφο, δηλαδή Αγία Τριάδα, που κάποτε είχε 340 μοναχούς και το είχε κτίσει ο Δομίτιος και προφανώς συνδέεται με το σημερινό ξωκλήσι της Αγίας Τριάδας στα βόρεια του χωριού. Στην ευρύτερη περιοχή έχουν βρεθεί αρκετά ευρήματα (τάφοι, κεραμικές πλάκες και σπόνδυλοι από κίονα ναού) που φανερώνουν αρχαία κατοίκησή της.
Διοικητικά
Ως Μικρά Λομποτινά αναφέρεται επίσημα, μετά την απελευθέρωση, το 1835 στο ΦΕΚ 19Α - 07/12/1835 να προσαρτάται στον τότε δήμο Αποδωτίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 81Α - 14/05/1928 το όνομά της διορθώθηκε σε Κάτω Χώρα. Διοικητικά ήταν πάντα συνδεδεμένη με τη γειτονική της Άνω Χώρα. Στο διάστημα όμως 1912 - 1996 αποτέλεσε έδρα ξεχωριστής κοινότητας, της κοινότητας Κάτω Χώρας. Από το 1997, σύμφωνα με το πρόγραμμα Καλλικράτης, αποτελεί τη Τοπική Κοινότητα Κάτω Χώρας που ανήκει στην Δημοτική Ενότητα Αποδοτίας του Δήμου Ναυπακτίας και ο πληθυσμός της σύμφωνα με την απογραφή του 2011 είναι 41 κάτοικοι.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Κράβαρα
Γκόραν Βούγιεβιτς
Ο Γκόραν Βούγιεβιτς (γεννημένος στις 27 Φεβρουαρίου 1973) είναι Γιουγκοσλάβος παλαίμαχος διεθνής πετοσφαιριστής.
Καριέρα
Το 1996 μεταπήδησε στην Ιταλία για λογαριασμό της Μπρέσια, στην οποία παρέμεινε για ένα χρόνο. Επόμενος σταθμός της καριέρας του Βούγιεβιτς ήταν η Φερράρα, ομάδα επίσης της Ιταλίας.
Το καλοκαίρι του 1998, ο Γκόραν Βούγιεβιτς ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, καραφέρνοντας μάλιστα να κατακτήσει το Πρωτάθλημα αλλά και το Κύπελλο Ελλάδας του 1999.
Απο το 1999 και μέχρι το 2006, ο Βούγιεβιτς αγωνίστηκε σε διάφορους συλλόγους της Ιταλίας, και συγκεκριμένα στη Μποσίνι Μοντισιάρι (1999-00), την Ταράντε (2000-02), τη Λατίνα Βόλλει (2002-04), την Τρέντε (2004-05) και την Περούτζια (2005-06).
Το 2006 αποφάσισε να αποσυρθει από την ενεργό δράση και να βάλει τέλος στην καριέρα του.
Διεθνείς συμμετοχές
Ο Γκόραν Βούγιεβιτς έχει πραγματοποιήσει αρκετές συμμετοχές με την εθνική ομάδα πετοσφαίρισης της Γιουγκοσλαβίας. Εκτός των άλλων, έχει συμμετάσχει στους Ολυμπιακούς Αγώνες του 1996, στο Παγκόσμιο Πρωτάθλημα του 1998 αλλά και στο Ευρωπαικό Πρωτάθλημα του 2001.
Αιθυλοπροπυλαιθέρας
Ο αιθυλοπροπυλαιθέρας (EthylPropyllEther, EPE) ή 1-αιθυξυπροπάνιο ή αιθυλοπροπυλοξείδιο-1 είναι μια οργανική ένωση με χημικό τύπο C5H12Ο και σύντομο συντακτικό τύπο CH3CH2CH2OCH2CH3, που γράφεται επίσης συντομογραφικά PrOEt. Είναι ένας αιθέρας. Έχει τα ακόλουθα δεκατρία (13) ισομερή:
Αλκυλίωση αλκολικού άλατος
Μπορεί να παραχθεί με προπυλίωση αιθανολικού άλατος (π.χ. CH3CH2ONa) με προπυλαλογονίδιο-1 (CH3CH2CH2X) ή αιθυλίωση προπανολικού-1 άλατος (π.χ. CH3CH2CH2ONa) με αιθυλαλογονίδιο (CH3CH2X) :
ή
Αυτοξείδωση
Υπό την επίδραση φωτός (hv) και ατμοσφαιρικού οξυγόνου σχηματίζει ασταθή και εκρηκτικά υπεροξείδια :
Επίδραση οξέων
Με τη επίδραση οξέων, κλασσικών ή κατά Lewis παράγει διάφορα οξώνια, δηλαδή ασταθή και πολύ δραστικά παράγωγα του τετρασθενή O+ :
Υδρόλυση
1. Με επίδραση νερού, σε όξινο περιβάλλον, υδρολύεται προς ισομοριακό μίγμα αιθανόλης κσι προπανόλης-1 :
2. Με επίδραση ψυχρού υδροϊωδίου (HI) παράγεται σχεδόν ισομοριακό μίγμα αιθανόλης, αιθυλοϊωδιδίου, προπανόλης-1 και προπυλοϊωδίδιου-1:
3. Με επίδραση θερμού υδροϊωδίου (HI) παράγεται ισομοριακό μίγμα αιθυλοϊωδίδιου, προπυλοϊωδίδιου-1 και νερού:
Μετάθεση Wittig
Με επίδραση αλκυλολιθίου (π.χ. μεθυλολιθίου) έχουμε τη μετάθεση Wittig, με την οποία παράγεται αλκάνιο (μεθάνιο αν είχε χρησιμοποιηθεί μεθυλολίθιο) και σχεδόν ισομοριακό μίγμα πεντανόλης-3 και πεντανόλης-2 :
Επίδραση καρβενίων
Παρεμβολή καρβενίων, π.χ. με μεθυλενίου παράγεται αιθυλοβουτυλαιθέρας, διπροπυλαιθέρας, αιθυλισοβουτυλαιθέρας, αιθυλο(1-μεθυλοπροπυλ)αιθέρας και ισοπροπυλοπροπυλαιθέρας :
Πηγές
Κατηγορία:Διαλκυλαιθέρες
Νίκος Βέρτης
Ο Νίκος Βέρτης (πλήρες επώνυμο Βέρτης-Αρβανιτίδης, Χόρινχεμ Ολλανδίας, 21 Αυγούστου 1976) είναι Έλληνας τραγουδιστής, στιχουργός και συνθέτης.μικρογραφία|Ο Βέρτης σε συναυλία στο [[Λονδίνο το 2009]]
Βιογραφία
Ο Νίκος Βέρτης κατάγεται από την Γαληψό Καβάλας. Γεννήθηκε στην Ολλανδία και από πολύ μικρός ασχολήθηκε με τη μουσική. Παίζει μπουζούκι από 7 χρονών και η πρώτη του επαφή με το τραγούδι έγινε σε ηλικία μόλις 15 ετών.
Ξεκίνησε να τραγουδά σε μικρά μαγαζιά της Θεσσαλονίκης και της ευρύτερης περιοχής της Μακεδονίας. Το 2002 ξεχώρισε τόσο στο καλοκαιρινό όσο και στο χειμερινό σχήμα του «ΡΟΔΟΝ» όπου και έμεινε μέχρι το καλοκαίρι του 2003.
Τον Φεβρουάριο του 2003 κυκλοφόρησε η πρώτη του δισκογραφική δουλειά με τίτλο «Πολύ απότομα βραδιάζει». Τραγούδια όπως το «Αστέρι μου», το «Πολύ απότομα βραδιάζει», το «Αν φύγεις» αλλά και το «Σαν τρελός σε αγαπάω» έγιναν τεράστιες μουσικές επιτυχίες και σε πολύ μικρό χρονικό διάστημα ο Νίκος έδωσε αμέσως το στίγμα του στη δισκογραφία και τη νυχτερινή διασκέδαση!.
Τον χειμώνα 2003 - 2004 έρχεται στην Αθήνα όπου συνεργάζεται με την Πέγκυ Ζήνα στο «Απόλλων» με πολύ μεγάλη επιτυχία. Η συνεργασία τους μάλιστα σφραγίστηκε με δύο ντουέτα, το «Είμαστε χώρια» και το «Χανόμαστε», δυο ακόμη μεγάλες ραδιοφωνικές επιτυχίες.
Στην 3η απονομή των βραβείων ΑΡΊΩΝ, ο Νίκος Βέρτης παίρνει το Βραβείο Καλύτερου Πρωτοεμφανιζόμενου καλλιτέχνη για το 2003.
Τον Μάιο του 2004 ο Νίκος ξεκινά μια σειρά πολύ πετυχημένων εμφανίσεων στο «ΡΟΔΟΝ» της Θεσσαλονίκης οι οποίες παρατείνονται μέχρι και τον Αύγουστο.
Τον Σεπτέμβριο του 2004 κυκλοφορεί ο δεύτερος προσωπικός δίσκος, «Πάμε ψυχή μου» με τραγούδια του Γιώργου Θεοφάνους και αμέσως γνωρίζει μεγάλη ανταπόκριση από το κοινό!. Τραγούδια όπως το ομότιτλο, το «Πως τολμάς», το «Θυμάμαι», το «Σε μένα» κ.α. έχουν γίνει επιτυχίες.
Την ίδια περίοδο, ο Νίκος ξεκινά τις εμφανίσεις του στο POSIDONIO, οι οποίες στέφθηκαν με πολύ μεγάλη επιτυχία. Ο κόσμος του έδειξε την αγάπη του γεμίζοντας ασφυκτικά το μαγαζί κάθε βράδυ έως τον Οκτώβριο 2008 όπου σταμάτησε τη συνεργασία του. Το χρονικό διάστημα Μαρτίου – Απριλίου 2008 εμφανίστηκε στο μαγαζί ΟΡΑΜΑ της συμπρωτεύουσας σημειώνοντας ακόμη μια φορά μεγάλη επιτυχία.
Στην 4η απονομή των βραβείων ΑΡΙΩΝ, ο Νίκος Βέρτης είναι υποψήφιος στην κατηγορία του Καλύτερου Λαϊκού Τραγουδιστή.
Το καλοκαίρι του 2005 κυκλοφορεί το πλατινένιο single «ΠΕΣ ΤΟ ΜΟΥ ΞΑΝΑ» και γίνεται το τραγούδι της χρονιάς!. Το Δεκέμβριο του 2005 κυκλοφορεί το πλατινένιο album "ΠΩΣ ΠΕΡΝΩ ΤΑ ΒΡΑΔΙΑ ΜΟΝΟΣ", σε μουσική του Κυριάκου Παπαδόπουλου και στίχους του Ηλία Φιλίππου, με μεγάλες επιτυχίες όπως το «ΠΕΣ ΤΟ ΜΟΥ ΞΑΝΑ», «ΠΟΙΑ ΕΣΥ», «ΠΩΣ ΝΑ ΤΟ ΕΞΗΓΗΣΩ», «ΔΕ ΣΕ ΝΟΙΑΖΕΙ», «ΚΑΠΟΤΕ ΘΑ ΔΕΙΣ», κ.ά.
Το 2006 ο Βέρτης καθιερώνεται ως ένα από τα πρώτα ονόματα κάνοντας ένα ρεκόρ: Δέκα μήνες σεζόν στο μαγαζί που εμφανίζεται με επιτυχία.
Τον Μάρτη του 2007 απομονώθηκε με τους συνεργάτες του σε ένα σαλέ στη Βασιλίτσα Γρεβενών και ηχογραφεί εκεί (κάτι που γίνεται για πρώτη φορά στην Ελλάδα) τη νέα του δισκογραφική δουλειά. Τον Μάιο κυκλοφορεί το album «Μόνο για σένα». Το ομότιτλο τραγούδι και το «ΜΑΤΙΑ ΜΟΥ ΓΛΥΚΑ» γίνονται τα hits του καλοκαιριού. Δυο μήνες μετά την κυκλοφορία γίνεται πλατινένιο το album και αρχές του 2008 γίνεται διπλά πλατινένιο.
Τον Οκτώβριο του 2007, κυκλοφορεί το τρίτο κατά σειρά video clip από το album, το «ΔΕΝ Μ' ΑΓΑΠΑΣ». Τον Ιούνιο του 2008 παραλαμβάνει το βραβείο για το καλύτερο video clip στην κατηγορία σύγχρονο λαϊκό, από το μουσικό κανάλι MAD.
Εκεί έγινε και η παρουσίαση του νέου του τραγουδιού, «ΟΝΕΙΡΟ ΑΛΗΘΙΝΟ». Μετά την επιτυχία του στο Posidonio τον Οκτώβριο του 2008 ξεκινάει για την παγκόσμια περιοδεία του σε Αυστραλία, Αμερική, Καναδά και Ευρώπη. Τελευταίος σταθμός των συναυλιών, ήταν το Λονδίνο στις 17/01/2009.
Τον Μάρτιο παρέλαβε το ετήσιο βραβείο «ΧΡΥΣΗ ΠΟΡΕΙΑ» για τη μέχρι τώρα προσφορά του στο ελληνικό τραγούδι. Στα τέλη του ίδιου μήνα, κυκλοφορεί και ο νέος του δίσκος, με τίτλο «ΟΛΑ ΕΙΝΑΙ ΕΔΩ».